Source: http://docplayer.fi/2613712-Kokemaen-keskustaajaman-osayleiskaava.html
Timestamp: 2018-04-21 08:30:28+00:00
Document Index: 6366525

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1 FCG Finnish Consulting Group Oy Kokemäen kunta KOKEMÄEN KESKUSTAAJAMAN OSAYLEISKAAVA Luontoselvitys
2 FCG Finnish Consulting Group Oy Kokemäen kaupunki I SISÄLLYSLUETTELO 1 Johdanto Selvitysalue Tutkimusmenetelmät Lähtöaineisto ja maastoinventoinnit Kohteiden arvottaminen Uhanalaisuusluokitus Epävarmuudet Luonnonympäristö Kallio- ja maaperä Vesiolot Pohjavedet Pintavedet Luontotyypit, kasvillisuus ja eläimistö Uhanalaiset lajit ja luontodirektiivin liitteen IV lajit Silmälläpidettävät lajit ja lintudirektiivilajit Uhanalaiset luontotyypit Arvokkaat luontokohteet Ekologiset yhteydet Suositukset Lähteet Liitteet: Liite 1. Luonnonsuojelullisesti arvokkaat alueet ja kohteet Raportin valokuvat: Vesa Salonen Kansikuva: Maisemaa Orjapaadenkallion lounaispuolella Kartta-aineisto Maanmittauslaitos
3 FCG Finnish Consulting Group Oy Kokemäen kaupunki 1 (17) KOKEMÄEN KESKUSTAAJAMAN OSAYLEISKAAVAN LUONTOSELVITYS 1 Johdanto Tämän työn tavoitteena on laatia Kokemäen keskustaajaman alueelta yleiskaavoitusta palveleva luontoselvitys. Yleiskaavaa laadittaessa on otettava huomioon yhdyskuntarakenteen ekologinen kestävyys ja luonnonarvojen vaaliminen. Luontoselvityksen tarkoituksena on selvittää alueen luonnonympäristön perustekijät sekä määritellä luonnonarvoiltaan edustavimmat, suojelua tarvitsevat alueet ja kohteet sekä esittää suosituksia maankäyttöön. Lähtökohtana on, että kaavassa voidaan huomioida luonnonsuojelun kannalta arvokkaat luontotyypit ja elinympäristöt sekä edistää kasvillisuudeltaan merkittävien alueiden sekä eläimistölle ja kasvistolle tärkeiden alueiden ominaispiirteiden säilymistä kaava-alueella Nämä tavoitteet on mainittu maankäyttö- ja rakennuslaissa (Yleiskaavan laadinta MRL 39 ). Selvityksen ovat laatineet luontokartoittaja Vesa Salonen sekä FM, biologi Marja Nuottajärvi FCG Finnish Consulting Group Oy:stä. 2 Selvitysalue Noin 32 km2 laajuinen selvitysalue sijoittuu Kokemäen kaupungin keskustaan ja sen ympäristöön (kuva 1). Alueeseen sisältyy keskusta-alueen lisäksi Kokemäenjoen uomaa, peltoalueita ja niiden keskellä peltosaarekkeita sekä laajempia metsäalueita selvitysalueen etelä- ja itäosissa. Kuva 1. Selvitysalueen rajaus.
4 FCG Finnish Consulting Group Oy Kokemäen kaupunki 2 (17) 3 Tutkimusmenetelmät 3.1 Lähtöaineisto ja maastoinventoinnit 3.2 Kohteiden arvottaminen Selvityksessä käytetty lähtöaineisto on esitetty kokonaisuudessaan lähdeluettelossa. Keskeisimmät aineistot olivat: - Jutila, H., Pykälä, J. & Lehtomaa, L. 1996: Satakunnan perinnemaisemat. Alueelliset ympäristöjulkaisut 14. Suomen ympäristökeskus. 198 s. - Varsinais-Suomen elinkeino- ja ympäristökeskuksen uhanalaistietokannan tiedot selvitysalueelta - OIVA Ympäristö- ja paikkatietopalvelu asiantuntijoille, Selvitysalueen luonnonympäristön nykytilaa selvitettiin lähtötietojen ja alueella suoritettujen maastokäyntien avulla. Aiempien selvitysten, muun lähtötietoaineiston ja karttamateriaalin avulla arvioitiin alueen kasvillisuutta ja luontoarvoja sekä ohjelmoitiin maastokäynnit. Maastotöitä suoritettiin viiden työpäivän ajan ja Selvitysalueen laajuuden vuoksi maastoinventoinnit kohdistettiin niille alueen osille, joille ollaan osayleiskaavassa osoittamassa muuttuvaa maankäyttöä ja/ tai joilla lähtöaineiston perusteella ennakoitiin olevan mahdollisia luontoarvoja. Liito-oravan (Pteromys volans) elinympäristöksi soveltuvilta metsäalueilta etsittiin ulostepapanoita, joita kertyy liito-oravan talven aikana pesimiseen, ruokailuun, oleskeluun ja liikkumiseen käyttämien puiden tyviltä. Tällaisia puita ovat erityisesti kookkaat kuuset ja haavat. Löydettyjen papanoiden mukaan arvioitiin liito-oravaesiintymän rajaukset ja lajille tärkeät kulkuyhteydet esiintymältä muille elinympäristöiksi soveltuville metsäalueille. Arvokkaita kasvillisuus- ja luontotyyppikohteita inventoitiin kappaleessa 3.2 (Kohteiden arvottaminen) esitetyillä perusteilla. Alueelta rajattujen luonnonsuojelullisesti arvokkaiden alueiden säilyttämisestä ja rajaamisesta sekä ekologisista yhteyksistä annetaan tässä raportissa suositukset. Selvityksen laadinnassa on noudatettu viranomaisohjeistusta (Söderman ym. 2003). Tunnetut ja maastotyössä löydetyt arvokkaat kohteet arvotetaan luontoarvojen perusteella. Kohteiden arvotuskriteereinä käytetään kohteen edustavuutta, luonnontilaisuutta, harvinaisuutta ja uhanalaisuutta, luonnon monimuotoisuutta lajitasolla sekä kohteen toiminnallista merkitystä lajistolle. Alueen arvoa nostaa sen toimiminen eläimistön lisääntymis- tai ravinnonhankintaalueena. Mitä harvinaisemmasta ja uhanalaisemmasta lajista on kyse, sitä arvokkaampi alue on. Metsien luonnontilaisuutta arvioitaessa huomioidaan metsähoidollinen tila, lahopuujatkuvuus ja lahopuun määrä sekä elävän puuston rakenne ja puulajisuhteet. Arvoluokitus pohjautuu seuraavaan jaotukseen: a) kansainvälisesti arvokkaat kohteet, b) kansallisesti arvokkaat kohteet, c) maakunnallisesti ja seudullisesti arvokkaat kohteet, d) paikallisesti arvokkaat kohteet sekä e) muut luonnonsuojelullisesti arvokkaat kohteet. Vesilain luontotyypit arvotetaan tapauskohtaisesti poikkeuksena fladat ja kluuvijärvet, jotka luokitetaan kansallisesti arvokkaiksi kohteiksi.
5 FCG Finnish Consulting Group Oy Kokemäen kaupunki 3 (17) 3.3 Uhanalaisuusluokitus 3.4 Epävarmuudet Kansainvälisesti arvokkaat kohteet. Tähän ryhmään kuuluvat Natura 2000 verkoston alueet, Ramsar -alueet ja kansainvälisesti merkittävät kosteikot ja lintualueet (IBA alueet). Kansallisesti arvokkaat kohteet. Kansallisesti arvokkaisiin kohteisiin kuuluvat kansallispuistot, luonnonpuistot, suojeluohjelmien kohteet, erämaa-alueet, koskiensuojelulain mukaiset vesistöt, valtakunnallisten suojeluohjelmien kriteerit täyttävät kohteet, kansallisesti tärkeät lintuvesialueet (FINIBA -alueet), kohteet, joilla on luonnonsuojelulain luontotyyppejä (LsL 29 ), äärimmäisen ja erittäin uhanalaisten sekä vaarantuneiden lajien esiintymispaikat, erityisesti suojeltavien lajien esiintymispaikat ja muut arvokkaat luonnonsuojelualueet. Lisäksi kansallisesti arvokkaisiin kohteisiin kuuluvat valtakunnallisesti arvokkaat perinnemaisemat ja kulttuurimaisemat. Maakunnallisesti ja seudullisesti arvokkaat kohteet. Tähän ryhmään kuuluvat valtakunnallisissa suojeluohjelmissa maakunnallisesti arvokkaiksi luokitellut kohteet, seutu- ja maakuntakaavan suojelualuevaraukset, alueellisesti uhanalaisten lajien esiintymispaikat ja maakunnallisesti/seudullisesti merkittävät muut luontokohteet. Paikallisesti arvokkaat kohteet. Paikallisesti arvokkaisiin kohteisiin kuuluvat kohteet, joilla on metsälain erityisen tärkeitä elinympäristöjä (MeL 10 ), yleisja asemakaavojen suojeluvaraukset, paikallisesti uhanalaisten ja harvinaisten lajien esiintymispaikat sekä muut paikallisesti harvinaiset ja edustavat luontokohteet. Muut luonnonsuojelullisesti arvokkaat kohteet. Kohteet, jotka eivät ole edellä mainituissa luokissa mutta, jotka ovat luonnon monimuotoisuuden säilymisen kannalta tärkeitä, esimerkiksi suuret yhtenäiset tavanomaisen luonnon alueet ja ekologiset käytävät. Lisäksi tähän luokkaan kuuluvat luonnonmuistomerkit. Luontoselvityksen uhanalaisuusluokitus pohjautuu uuteen vuonna 2010 julkaistuun uhanalaisuusarviointiin, joka on laadittu IUCN:n uhanalaisuusluokkien ja kriteerien mukaisesti (Rassi ym. 2010). Tässä mietinnössä määriteltiin kaikille uhanalaisille lajeille uhanalaisuusluokan lisäksi elinympäristötyyppi ja uhkatekijät. Uhanalaisia ovat äärimmäisen uhanalaiset (CR), erittäin uhanalaiset (EN) ja vaarantuneet (VU) lajit. Silmälläpidettävät (NT) lajit eivät ole uhanalaisia lajeja. Alueellisesti uhanalaisten lajien osalta uhanalaisuusluokituksen aluejakona käytetään metsäkasvillisuusvyöhykkeitä osa-alueineen. Lajit jaetaan kahteen luokkaan: alueellisesti hävinneet (RE) ja alueellisesti uhanalaiset (RT). Luontotyyppien uhanalaisuusluokitus pohjautuu vuonna 2008 valmistuneeseen Suomen luontotyyppien uhanalaisuuden arviointiin (Raunio ym. 2008). Valmistunut arviointi on tutkimus, jonka tulosten soveltamisesta käytäntöön päätetään ympäristöhallinnossa vasta myöhemmin laajapohjaisen valmistelun jälkeen, mutta luontotyyppien uhanalaisuusarviointi tuo uutta näkökulmaa lajien uhanalaisuusarvioinnin rinnalle. (Ympäristöhallinnon www-sivut) Selvitystyön epävarmuustekijät liittyvät luonnon vuotuiseen vaihteluun sekä maastoinventointien rajalliseen kestoon. Inventointitulokset ilmentävät aina hetkellistä luonnon tilaa, joka voi jossain määrin vaihdella vuosittain. Selvitysalueen laajuuden vuoksi kaikkia sen osia ei inventoitu maastossa samalla
6 FCG Finnish Consulting Group Oy Kokemäen kaupunki 4 (17) 4 Luonnonympäristö 4.1 Kallio- ja maaperä tarkkuudella vaan maastotyöt keskitettiin niille alueen osille, joille ollaan kaavassa osoittamassa muuttuvaa maankäyttöä sekä niille osille, joille lähtötietojen perusteella ennakoitiin sijoittuvan erityisiä luontoarvoja. Toisaalta suuri osa selvitysalueesta on viljelykäytössä olevaa peltoa ja rakennettua ympäristöä eli valtaosa metsäisistä ympäristöistä ehdittiin inventoida. Selvitysalueen karkeammin tarkastelluilla osuuksilla saattaa kuitenkin sijaita tässä selvityksessä todentamattomia luontoarvoja. Koska karkeammin selvitetylle alueelle ei olla osoittamassa muuttuvaa maankäyttöä, mahdolliset luontoarvot eivät kaavan myötä ole uhattuina eikä tämän selvityksen tuloksiin liity kokonaisuuden kannalta merkittäviä epävarmuustekijöitä. Selvitysalueen kallioperä koostuu keski- ja pohjoisosiltaan suonigneissistä, etelä- ja länsiosiltaan graniitista ja itäosiltaan granodioriitista. Selvitysalueen maaperä (kuva 2) koostuu pääasiassa savesta ja hiesusta, joiden esiintymäalueet on raivattu pelloiksi. Alueen keski- ja pohjoisosissa on moreenimaita, joille sijoittuu myös pieniä kalliomaaesiintymiä. Asutus on keskittynyt näille moreenimaille. Selvitysalueella on muutamia pieniä hienon ja karkean hiedan esiintymiä sekä alueen itäosassa pohjois-eteläsuuntainen sora- ja hiekkaharju, joka on pohjavesialuetta. Selvitysalueen ainoa turveesiintymä on pieni saraturvekuvio selvitysalueen itärajalla Pirkkinäisissä. Kuva 2. Selvitysalueen maaperä.
7 FCG Finnish Consulting Group Oy Kokemäen kaupunki 5 (17) 4.2 Vesiolot Pohjavedet Pintavedet Selvitysalueen itäosan pohjois-eteläsuuntaiseen hiekka- ja soraharjuun sijoittuu Säpilän vedenhankintaan soveltuva pohjavesialue (tunnus ), jonka kokonaispinta-ala on noin 6 km 2. Kaava-alueelle sijoittuu Kokemäenjoki, joka on selvitysalueen merkittävin vesistö. Kokemäenjokeen laskevia pienvesiä selvitysalueella ovat Sonnilanjoki, Koomanoja, Leppialhonoja ja Sianruanoja. Näiden lisäksi alueella on lukuisia metsä- ja pelto-ojia. Yhteensä 121 km pitkä Kokemäenjoki saa alkunsa Pirkanmaalta Vammalan Liekovedestä virraten Satakunnan peltoalueitten läpi ja laskien Porin edustalla Pihlavanlahdella Selkämereen. Kokemäenjoki on maamme viidenneksi suurin jokivesistö, jota on muutettu vuosien kuluessa muun muassa tukinuittoa, tulvasuojelua ja vesivoimarakentamista varten. Kokemäenjoen veden laatu on viime vuosina selvästi parantunut johtuen mm. taajamien ja teollisuuden jätevesikuormituksen vähentymisestä. Vesi on melko runsasravinteista, ruskeaa ja sameaa. Veden laatu on yleisen käyttökelpoisuuden mukaan luokiteltu tyydyttäväksi ja joen yläosasta ennen Loimijoen laskukohtaa jopa hyväksi. Käyttökelpoisuutta alentavat mm. talven aikaiset happivajeet sekä tulvista johtuvat korkeat ravinne-, kiintoaine- ja bakteerimäärät. Joen vaikutus Porin edustan veden laatuun on huomattava. Joella on ollut jokivarren kunnissa suuri merkitys niin elinkeinon, virkistyskäytön kuin maisemakuvan kehittymisen kannalta. Kokemäenjoen suisto Pihlavanlahdella on tunnetusti osa länsirannikon parasta lintualuetta. Kokemäenjoen kalakanta on monipuolinen. Pääasialliset pyyntikohteet ovat lohi, meritaimen ja kirjolohi sekä myös jossain määrin kuha ja siika. Kokemäenjoessa elää myös uhanalaisia ja silmälläpidettäviä lajeja kuten toutain, saukko ja euroopanmajava. (Koivunen ym. 2006) Selvitysalueen merkittävin pienvesi Sonnilanjoki on Kokemäenjoen eteläinen sivuhaara, pituudeltaan 22 km. Joki saa alkunsa Köyliön kunnan alueelta laskien Kokemäenjokeen Kokemäen kaupungin keskustassa. Sonnilanjoen valuma-alueen pinta-ala on 85 km 2. Joen veden laatu on luokiteltu välttäväksi. Ravinnepitoisuudet ovat korkeat ja happitilanne ajoittain heikko varsinkin yläosissa, jossa vesi on myös voimakkaan humuspitoista ja sameaa. Sonnilanjoen virkistyskäyttöarvo on veden laadun ja vähävetisyyden vuoksi melko vähäinen, mutta joessa on kuitenkin uimapaikkoja. Joessa ja sen läheisyydessä asuu euroopanmajava, joka on levinnyt pohjoisesta Kokemäelle viime vuosina. (Koivunen ym. 2006) 4.3 Luontotyypit, kasvillisuus ja eläimistö Kokemäki kuuluu eteläboreaaliseen lounaismaahan eli vuokkovyöhykkeeseen sekä Satakunnan eliömaakuntaan. (Etelä-Suomen ja Pohjanmaan metsien suojelun tarve -työryhmän mietintö 2000) Selvitysalueen luonnonympäristöä luonnehtivat keskeisinä elementteinä Kokemäenjoki sekä sen ympärillä laajat, alavat savipohjaiset viljelymaat, joiden lomassa metsäalueita esiintyy vain saarekkeina. Korkeuserot kaava-alueella ovat suhteellisen vaatimattomia eivätkä metsäiset mäet riko maisemien alavaa yleisvaikutelmaa.
8 FCG Finnish Consulting Group Oy Kokemäen kaupunki 6 (17) Metsäiset alueet sijoittuvat moreenimaille sekä monin paikoin kalliomaille ja tästä syystä ne ovat jääneet aikoinaan raivaamatta viljelykseen. Metsät ovat viljelysmaista poiketen enimmäkseen melko niukkaravinteisia kuivahkoja puolukkatyypin mäntykangasmetsiä sekä tuoreita mustikkatyypin havupuukangasmetsiä. Näillä kuivahkoilla ja tuoreilla kankailla metsäkasvillisuutta hallitsee puolukka- ja mustikkavarvikko sekä näiden ohella nuorilla metsäkuvioilla hakkuun jälkeiset pioneerilajit kuten heinät ja sananjalka. Ravinteikkaimmat metsät sijaitsevat peltojen laitamilla ja ne ovat lehtomaisia käenkaalimustikkatyypin sekapuukankaita ja paikoin pienialaisesti tuoreita käenkaalioravanmarjatyypin lehtokuvioita. Myös Kokemäenjoen ja sen sivu-uomien sekä pienvesien välittömään läheisyyteen sijoittuu ravinteikkaita kasvupaikkoja. Selvitysalueelle ei sijoitu merkittäviä suoalueita. Useat kangasmetsien alavista painanteista ovat soistuneet, mutta ne on pääosin ojitettu. Mäntykankailla soistumien kasvillisuus on tyypillisesti isovarpurämeen kaltaista eli lajistoa ovat mm. suopursu, juolukka, mustikka, sarat ja karpalo. Kuusikankailla soistumat ovat korpisia ja kasvilajistoa edustavat mustikka, metsäalvejuuri, korpi-imarre, metsäkorte, kurjenjalka, raate ja sarat. Selvitysalueella esiintyvistä eläinlajeista merkittävimpiä ovat liito-orava, jota esiintyy kaava-alueen pohjoisosassa sekä saukko ja euroopanmajava, joita esiintyy Kokemäenjoessa ja Sonnilanjoessa. Kokemäenjoen kalaston merkittävin laji lienee silmälläpidettävä toutain, muuta lajistoa ovat mm. kuha ja siika sekä alajuoksulla lohi, meritaimen ja kirjolohi. Alueella ei suoritettu linnuston kattavaa havainnointia ja elokuisen maastoinventoinnin aikaan pesintäkausi oli jo ohi. On oletettavaa, että linnuston kannalta tärkeimmät selvitysalueet osat ovat Kokemäenjoki rantaniittyineen ja pensastoineen sekä jokilaakson pellot niitä reunustavine metsiköineen. Kokemäenjoki sekä alueen pienvedet voivat olla arvokkaita hyönteistöltään. Alueelle sijoittuvilla perinnebiotoopeilla voi niin ikään olla arvoa hyönteisten kannalta; perinnebiotoopeilla kukkivat kasvilajit ovat tärkeitä mm. useille perhosille. 4.4 Uhanalaiset lajit ja luontodirektiivin liitteen IV lajit Liito-orava (Pteromys volans) (VU) Selvitysalueella elää liito-orava, joka on vaarantunut uhanalainen laji (Rassi ym. 2010) sekä EU:n luontodirektiivin liitteen IV(a) laji, jonka lisääntymis- ja levähdyspaikan hävittäminen ja heikentäminen on luonnonsuojelulaissa kielletty (LsL 49 ). Liito-oravan jätöksiä havaittiin kaava-alueen pohjoisosassa Kivimäen - Orjapaadentien ympäristössä, missä kasvaa lajille sopivaa metsää. Liito-oravan luontaisia elinympäristöjä ovat vanhat kuusivaltaiset sekametsät, joissa kasvaa järeitä haapoja sekä leppää ja koivua. Liito-oravametsissä puusto on tyypillisesti eri-ikäistä ja latvuskerroksia on useita. Elinalueet ovat usein kallioiden juurilla, rinteissä ja pienvesistöjen varsilla. Liito-oravan on todettu elävän myös tasaikäisissä varttuneissa kuusikoissa, mikäli lehtipuuvaltaista ruokailumetsää on vieressä. Liito-oravat pystyvät käyttämään ruokailuun ja liikkumiseen nuoria metsiä sekä siemenpuuasentoon hakattuja ja varttuneita taimikoita. Aikuiset liito-oravat elävät samassa metsässä vuosia. Naarailla elinympäristön suuruus on 1-3 ha, koirailla suurempi. Liito-oravaesiintymä on kuvattu tarkemmin kappaleessa 5. Euroopanmajava (Castor fiber) (VU)
9 FCG Finnish Consulting Group Oy Kokemäen kaupunki 7 (17) Kokemäenjoessa ja Sonnilanjoessa esiintyy lähtötietojen mukaan euroopanmajavaa. Vaarantuneen uhanalaisen ja luontodirektiivin liitteen II ja IV (a) mukaisen lajin esiintymisestä esiintymisalueella ei ole tarkkaa tietoa eikä lajista havaittu maastoinventoinneissa merkkejä. Majava viihtyy virtaavissa vesissä ja elää yhdyskunnissa. Majava tekee pesänsä puista, oksista sekä mudasta; pesä on suuri ja se kostuu useimmiten 2-3 osasta. Keltamatara (Galium verum) (VU) Keltamataraa, joka on uhanalaisuusluokituksessa vaarantuneeksi (VU) arvioitu kasvilaji, havaittiin kasvavan Pälpälän kalliokedoilla sekä Pispan kalliokedoilla, kohteet on kuvattu kappaleessa 5. Paikalla kasvaa myös muita kuivahkoille niityille ominaisia kasvilajeja. Keltamatara on kuivien niittyjen, ketojen ja pientareiden laji, joka maatalouden perinneympäristöjen katoamisen myötä on taantunut voimakkaasti. Keltamataraa uhkaa myös risteytyminen lähisukuisen paimenmataran (G. album) kanssa. 4.5 Silmälläpidettävät lajit ja lintudirektiivilajit Saukko (Lutra lutra) (NT) Kokemäenjoessa esiintyy lähtötietojen mukaan saukkoa. Silmälläpidettävän ja luontodirektiivin liitteen II ja IV (a) mukaisen lajin esiintymisestä esiintymisalueella ei ole tarkkaa tietoa eikä lajista havaittu maastoinventoinneissa merkkejä. Saukolla on tyypillisesti hyvin laaja elinpiiri, koiraalla se voi olla kymmeniä kilometrejä joenvartta tai rantaviivaa. Useimmiten saukot kulkevat yksin omaa vesistöreittiään edestakaisin. Laji pesii vesistön äärellä sijaitsevissa ketun tai mäyrän maahan kaivamissa koloissa. Toutain (Aspius aspius) (NT) 4.6 Uhanalaiset luontotyypit Kokemäenjoessa esiintyy lähtötietojen mukaan toutainta. Toutain on särkikaloihin kuuluva sekä makeassa vedessä että murtovedessä esiintyvä petokala. Laji harvinaistui vesien likaantumisen ja vesistörakentamisen vuoksi ollen aiemmin valtakunnallisesti uhanalainen. Viime vuosina vesien laadun kohentumisen ja istutuksien myötä toutaimen kannat ovat elpyneet. Kissankäpälä (Antennaria dioica) (NT) Kissankäpälää esiintyy Pispan kalliokedolla,joka on kuvattu kappaleessa 5. Kissankäpälä kasvaa kangasmetsissä, kallioilla, kedoilla, ahoilla, laitumilla ja pientareilla. Laji on taantunut todennäköisesti mm. maatalouden perinneympäristöjen katoamisen vuoksi. Selvitysalueella esiintyy seuraavia uhanalaisia luontotyyppejä (Raunio ym. 2008), jotka on kuvattu arvokkaiden luontokohteiden yhteydessä kappaleessa 5. tuore käenkaali oravanmarjatyypin lehto, vaarantunut uhanalainen (VU) luontotyyppi saraneva, vaarantunut uhanalainen (VU) luontotyyppi karu kallioketo, erittäin uhanalainen (EN) luontotyyppi
10 FCG Finnish Consulting Group Oy Kokemäen kaupunki 8 (17) 5 Arvokkaat luontokohteet 1. Kivimäen Orjapaadentien liito-oravaesiintymä ja Uhrilähteen metsä Arvoluokka: Kansallisesti arvokas Peruste: Vaarantunut uhanalainen laji, luonnonsuojelulain 49 tarkoittaman luontodirektiivin liitteen IV (a) mukaisen tiukasti suojeltavan lajin lisääntymisja levähdyspaikka Liito-oravan jätöksiä havaittiin kaava-alueen pohjoisosassa Kivimäen - Orjapaadentien ympäristössä, missä kasvaa lajille sopivaa metsää (kuva 3). Esiintymän alueella kasvaa vanhaa lehtomaisen tuoreen kankaan kuusisekametsää, ja paikoin esiintyy myös tuoretta käenkaali oravanmarjatyypin (OMaT) lehtoa. Alueella kasvaa kuusien lisäksi koivua sekä vanhoja kookkaita haapoja. Kasvilajistoa ovat mm. lehtokuusama, käenkaali, oravanmarja, sinivuokko, metsäimarre, mustikka, metsätähti, kalliokielo ja kielo. Keski-ikäiset ja vanhat kuusivaltaiset lehtomaiset kankaat on luokiteltu silmälläpidettäviksi luontotyypeiksi ja OMaT-lehdot on luokiteltu vaarantuneeksi uhanalaiseksi luontotyypiksi (Raunio ym. 2008). Rehevät lehtolaikut ovat myös mahdollisia metsälain 10 tarkoittamia metsäluonnon erityisen tärkeitä elinympäristöjä. Selvää liito-oravan pesäpuuta ei alueelta loppukesän inventoinnissa havaittu, mutta papanahavainnot eri puolilla esiintymää osoittavat alueen olevan liitooravan käytössä ja metsän rakenteen perusteella lajin pesintä alueella on mahdollinen. Esiintymän pohjoisimmassa osassa on Uhrilähteeksi kutsuttu onkalo ehkä lähdekin, mutta vähävetinen sijaitsee vanhassa kuusikossa. Itse lähde, suorakaiteen muotoinen aukko kivikossa, on pieni, välittömine lähiympäristöineen noin aarin kokoinen. Kuva 3. Kivimäen Orjapaadentien liito-oravametsää (vasemmalla) ja Uhrilähde (oikealla). 2. Orjapaadenkallio Arvoluokka: Maakunnallisesti arvokas Peruste: Perinnebiotooppi, luonnon monimuotoisuus Alavasta lähiympäristöstään selvästi erottuva Orjapaadenkallio on korkea ja selväpiirteinen kallio (kuva 4). Kallion perinnebiotooppi on luokiteltu maakunnallisesti arvokkaaksi (Jutila ym. 1996) ja se on edelleen varsin edustava. Orjapaadenkallio sijoittuu laajemman kallioharjanteen eteläosaan ja kalliohar-
11 FCG Finnish Consulting Group Oy Kokemäen kaupunki 9 (17) janne on kokonaisuudessaan maisemallisesti merkittävä. Kalliomäen reunamat kasvavat puustoa sen verran tiheästi, että maisemassa Orjapaadenkallio näkyy metsäisenä mäkenä. Orjapaadenkalliolta, puiden lomasta, avautuu pitkiä, osittain peitteisiä, näköaloja monesta kohdasta. Orjapaadenkallion lakialueen sileillä kallioselänteillä kasvaa edustavasti ja monipuolisesti kalliokasvillisuutta, erityisesti laaja ala kallioketokasvillisuutta on arvokas. Kasvilajistossa ei tavattu kovin vaateliaita tai harvinaisia lajeja, mutta erikoisuutena löytyi pieni esiintymä särmämaksaruohoa. Kallion rinteillä on myös jyrkännekohtia ja lakialueen painanteissa vaatimattomia soistumia. Kallion lakialueen mäntyvaltainen puusto on melko nuorta ja pienikokoista. Karut kalliokedot on luokiteltu erittäin uhanalaiseksi luontotyypiksi (Raunio ym. 2008) Kallion laella on Museoviraston hoitokohteena oleva käytöstä poistunut pronssikautinen hiidenkiuas, mittava polttohautauspaikka. Selvitysalueella sijaitseva osa kalliosta on n. 11 ha:n kokoinen, mutta kalliokasvillisuudeltaan ansiokkain osa on kallion eteläosa, joka on kooltaan n. 5 ha. Kuva 4. Maisemaa Orjapaadenkalliolta. 3. Pälpälän kalliokedot Arvoluokka: Maakunnallisesti arvokas Peruste: Perinnebiotooppi, luonnon monimuotoisuus Pälpälän kalliokedot on aiemmin luokiteltu maakunnallisesti arvokkaaksi (Jutila ym. 1996), mutta elinympäristö on heikentynyt ja menettämässä ominaispiirteensä, sillä kalliokumpareiden laet eivät ole enää avoimia ja paisteisia kasvupaikkoja vaan vain puoliavoimia ja melko varjoisia puuston lisääntyneen varjostuksen vuoksi (kuva 5). Lisääntynyt varjoisuus suosii ketokasveja voimakkaamman ja kookkaamman heinä- ja ruohokasvilajiston leviämistä. Myös kasvillisuuden pohjakerroksessa on käynnissä samansuuntainen kehitys metsäsammalten levitessä kallioille. Pälpälän arvokkaaseen perinnebiotooppiin
12 FCG Finnish Consulting Group Oy Kokemäen kaupunki 10 (17) kuuluu muutamia kalliokumpareita, joilla on monipuolista kallioketokasvillisuutta, huomionarvoisimpina lajeina häränsilmä, keltamatara (VU), sikoangervo ja pähkinäpensas. Kedon lajeista kissankäpälää (NT) ja keltamaksaruohoa kasvaa enää vain pienet kasvuston heinikon seassa. Karut kalliokedot on luokiteltu erittäin uhanalaiseksi luontotyypiksi (Raunio ym. 2008). Kuva 5. Pälpälän kalliokedon aluetta. 4. Pispan kalliokedot Arvoluokka: Maakunnallisesti / paikallisesti arvokas Peruste: Perinnebiotooppi, luonnon monimuotoisuus Pispan kalliokedot on luokiteltu maakunnallisesti arvokkaaksi perinnebiotoopiksi (Jutila ym. 1996). Arvokas elinympäristö on pellon ympäröimä kallioinen metsäsaareke. Metsäsaarekkeessa on useita melko avoimia tai pienialaisesti avoimia kallioisia kohtia, joissa ketokasvillisuus on elinvoimaista ja monilajista. Merkittävimpänä ketolajistosta ovat keltamatara (VU) ja sikoangervo, jota kasvoi monessa kohdassa melko runsaasti (kuva 6). Kalliokedoille ominaiset paisteiset avoimet kallioiset laet ja rinteet ovat nykyisellään varjostuneet saareketta reunustavan puuston vuoksi. Varjostavan puuston runsaus ja puuston kasvu sekä sen myötä kalliokumpareen avoimuuden, paisteisuuden ja kuivuuden väheneminen on johtanut arvokkaan ketokasvillisuuden taantumaan ja kookkaan aluskasvillisuuden leviämiseen. Ketokasvillisuutta uhkaavat etenkin vadelman, metsäkastikan ja sananjalan leviäminen. Ketokasvillisuuden ominaispiirteiden ja elintilan säilyttämisen takia olisi tärkeätä harventaa huomattavasti kalliomäen ja metsäsaareketta reunustavan puuston määrää.
13 FCG Finnish Consulting Group Oy Kokemäen kaupunki 11 (17) Kuva 6. Sikoangervokasvustoa Pispan kalliokedon alueella. 5. Mäki-Ketalan perinnemaisema Arvoluokka: Paikallisesti arvokas Peruste: Maisema, luonnon monimuotoisuus Mäki-Ketalan eteläpuolella olevalla lammaslaitumella on perinnebiotoopille ominaisia rakennepiirteitä, kuten puita kasvavia metsäsaarekkeita (kuva 7). Varsinainen laidunniitty on todennäköisesti viljeltyä heinikkoa eikä sellaista luonnonniittyä, jollaisia lammaslaitumet perinteisesti ovat olleet. Arvokasta kasvilajistoa ei maastoinventoinneissa havaittu, mutta kohteella on potentiaalia mahdollisena perinnebiotooppina. Laitumen laitamilla kasvaa joitakin melko iäkkäitä ja koloisia puita. Lammaslaitumen lähellä on useita perinteisiä maatilan rakennuksia ja tilan päärakennuksia on entisöity ja hoidettu perinteistä ulkonäköä vaalien. Tilan päärakennuksen lähellä pihapiirissä on myös vanhanaikainen vinttikaivo ja riukuaitaa. Tilan päärakennusten lähellä on muinaismuistoja. Myös melko lähellä lammaslaidunta, heti tien pohjoispuolella, on useita vanhoja maatilan rakennuksia, mm. aitta ja iso kivinavetta. Yhdessä nämä tien molemmin puolin sijaitsevat vanhat rakennukset, pellot, niityt ja laitumet luovat paikalle kauniin ja melko eheän kokonaisnäkymän, jota kannattaa vaalia. Niin ikään jonkin matkaa lammaslaitumen luoteispuolella, tien eteläpuolella, on melko huomattavaa rakennuskantaa.
14 FCG Finnish Consulting Group Oy Kokemäen kaupunki 12 (17) Kuva 7. Lampaita Mäki-Ketalan laitumella. 6. Haapalan vanha metsä Arvoluokka: Paikallisesti arvokas Peruste: Metsälaki 10, luonnon monimuotoisuus Tauluvuorenmäen länsipuolella Haapalassa on pellon ympäröimä loivarinteinen metsäinen mäki ja mäellä asumaton rapistunut talo. Mäen pohjoispuoli on varttunutta kuusikkoa, eteläpuoli on lehtipuuvaltaista sekapuustoa. Metsätyypiltään mäki on lähinnä tuoretta käenkaali-oravanmarjatyypin kuusivaltaista lehtoa, jossa kasvaa sekapuuna koivua ja vanhaa haapaa. Pensas- ja kenttäkerroksen kasvilajistoa ovat mm. lehtokuusama, käenkaali, oravanmarja, sinivuokko, metsäalvejuuri, metsäimarre, metsätähti, kevätpiippo, nuokkuhelmikkä ja kielo. Mäellä kasvava metsä on luonnontilaltaan hyvää; pitkän aikaa metsänhoidolta säästynyt metsäalue on luonnonsuojelullisesti arvokas, sillä metsässä on kuolevia puita ja lahopuuta runsaasti. Metsä vaikuttaa erinomaiselta elinympäristöltä liito-oravalle, mutta maastoinventoinneissa ei kuitenkaan löytynyt merkkejä lajista. Lehto on mahdollinen metsälain 10 tarkoittama metsäluonnon erityisen tärkeä elinympäristö ja käenkaalioravanmarjatyypin lehto on luokiteltu vaarantuneeksi uhanalaiseksi luontotyypiksi (Raunio ym. 2008). 7. Tauluvuorenmäen jyrkänne Arvoluokka: Paikallisesti arvokas Peruste: Metsälaki 10, luonnon monimuotoisuus Kivikkoisen ja kallioisen Tauluvuorenmäen lounaaseen suuntautuva rinne on jyrkänteinen ja ominaispiirteiltään mahdollinen metsälain 10 tarkoittamana metsäluonnon erityisen tärkeä elinympäristö. Jyrkänne on rakenteeltaan melko monipuolinen ja siten ansiokas kasvupaikka kalliokasvillisuudelle. Mäen kallioisella osalla on tehty avohakkuu muutamia vuosia sitten ja suuri osa kalliosta on hakkuujätteiden ja nuoren tiheän puuston peitossa; myös jyrkänteen alla kasvava puusto on sen verran tiheätä, että se varjostaa jyrkännettä, joka
15 FCG Finnish Consulting Group Oy Kokemäen kaupunki 13 (17) luontaisesti on valoisa ja paahteinen kasvupaikka. Metsätalous on koetellut kallion luonnonarvoja, mutta kalliolla havaittiin kasvavan melko monipuolista kalliokasvillisuutta, kuten isomaksaruohoa, mäkitervakkoa, kalliovillakkoa ja ukontulikukkaa. Tauluvuorenmäen muissa osissa puusto on hakattu aukeaksi jo aiemmin ja näillä kohdilla kasvaa tiheää 5-10 metriä korkeaa sekapuustoa. 8. Pieni avosuo Arvoluokka: Paikallisesti arvokas Peruste: Metsälaki 10, luonnon monimuotoisuus Valtatien 2 läheisyydessä kallioisen maaston liepeellä on ojitettua kosteaa suota. Tämän ojitetun alueen laidalla on pieni rämereunainen, yhä avoimena ja kosteana säilynyt avoin soistuma (kuva 8). Soistuman reunaosissa kenttäkerroksen kasvillisuutta hallitsevat varvut, mm. suopursu ja juolukka; soistuman avoimella keskiosalla taas riippasara ja tupasvilla ovat vallitsevia kasvilajeja, mutta myös järvikortetta, pyöreälehtikihokkia, kurjenjalkaa ja karpaloa kuuluu lajistoon. Suon puustoiset laidat ovat isovarpurämettä, joka on silmälläpidettävä luontotyyppi, ja suon avoin osa on saranevaa, joka on vaarantunut uhanalainen luontotyyppi (Raunio ym. 2008). Soistuma on pieni, vain metriä pitkä, mutta se lisää lähiluonnon monimuotoisuutta merkittävästi. Avosuo on mahdollinen metsälain 10 mukainen metsäluonnon erityisen tärkeä elinympäristö. Kuva 8. Pieni avosuo valtatien 2 läheisyydessä. 9. Kaksi kasviharvinaisuutta Arvoluokka: paikallisesti arvokas Peruste: Harvinaisuus, luonnon monimuotoisuus Eräällä kalliokumpareella kasvaa erikoisuutena rauduskoivun pienilehtinen kasvumuoto (kuva 9). Koivusta otettu näyte arvioitiin Kasvimuseossa rauduskoivun kasvumuodoksi f. palmeri, joka on hyvin harvinainen. Tämä koivu on pienikokoinen vesoista muodostunut veltto-oksainen pensas.
16 FCG Finnish Consulting Group Oy Kokemäen kaupunki 14 (17) Noin 20 metriä koivun kasvupaikasta on kallion laen poronjäkälikössä pieni esiintymä poronraatosammalta. Kasvupaikka on lajille ominainen, mutta tästä esiintymiskuvaltaan pohjoispainotteisesta sammallajista on vain vähän löytöjä Suomen lounaisesta neljänneksestä. Poronraatosammal on esiintymispaikoillaan lyhytikäinen viipyen paikalla vain muutaman vuoden kerrallaan. 6 Ekologiset yhteydet Kuva 9. Rauduskoivun pienilehtinen kasvumuoto. 10. Uhanalaisen lajin esiintymä Arvoluokka: Kansallisesti arvokas Peruste: Erittäin uhanalainen (EN) laji Kokemäenjoen tulvivalla rantatörmällä esiintyy kahta eri uhanalaista lajia, jotka on luokiteltu erittäin uhanalaisiksi. Selvitysalueen pääasialliset ekologiset yhteydet on esitetty kuvassa 10. Selvitysalueella sijaitsevat metsäiset alueet ovat peltojen eristämiä eikä niillä ole eheää yhteyttä laajoihin metsäalueisiin, joita on selvitysalueen laidoilla ja ulkopuolella. Metsäiset yhteydet taajamametsien ja laajojen metsäalueiden välillä pitävät yllä luonnon monimuotoisuutta ja ovat tärkeitä ns. ekologisina käytävinä eli reitteinä, joita pitkin eliöt voivat siirtyä. Selvitysalueella olevien metsien niukkuus yhtäältä ja toisaalta selvitysaluetta jakava joki rajoittavat eliölajien pohjois eteläsuuntaista kulkua ja leviämistä. Toisaalta joenvarsipuusto ja pensasto sekä joenvarren niityt tarjoavat eliöille itälänsisuuntaisen kulku- ja leviämisväylän. Rakennetun ympäristön puustolla ja pensastolla on merkitystä kulkuväylänä sellaisten lajien osalta, jotka vaativat puustoisen yhteyden, mutteivät ole häiriöherkkiä. Rakennetun ympäristön puustoisuutta onkin suositeltava ylläpitää. Vesieliöille sekä vesiympäristöistä riippuvaisille lajeille luontaisia ekologisia
17 FCG Finnish Consulting Group Oy Kokemäen kaupunki 15 (17) käytäviä ovat Kokemäenjoki sekä Sonnilanjoki, Koomanoja, Leppialhonoja ja Sianruanoja. Kuva 10. Selvitysalueen pääasialliset ekologiset yhteydet. Yhtenäinen vihreä viiva tarkoittaa pääasiallisesti metsäistä yhteyttä ja vihreä katkoviiva rakennetun ympäristön sekä Kokemäenjoken rantojen puustoon ja pensastoon tukeutuvaa yhteyttä. Sininen viiva tarkoittaa vesieliöille tärkeitä vesistöjen ja pienvesien ekologisia yhteyksiä. 7 Suositukset Selvitysalueen luontoarvot painottuvat Kokemäenjokeen sekä sen välittömään läheisyyteen, viljelysten läheisiin perinnebiotooppiympäristöihin sekä metsäalueiden hakkaamatta säästyneisiin osiin. Tässä selvityksessä todetuilla ja liitteeseen 5 rajatuilla luonnon arvoalueilla suositellaan, että rakentamisen ulkopuolelle rajattavista alueista tulee pyrkiä muodostamaan kokonaisuuksia, joissa luonnonsuojelullisesti arvokkaita alueita ja kohteita ympäröivät suojavyöhykkeet ja niitä yhdistävät ekologiset käytävät. Suojavyöhykkeet ja ekologiset käytävät voivat muodostua alempaa arvoluokkaa olevista luontokohteista tai tavanomaisen metsän alueista. Muodostamalla yhtenäisiä luonnonarvokokonaisuuksia ylläpidetään ekosysteemin toimivuutta sekä arvokkaan eläin- ja kasvilajiston säilymistä ja uudistumista. Ympäristössä, missä metsäiset alueet, rakennettu ympäristö, vesialueet ja viljelykset vuorottelevat, ekologisia käytäviä voidaan pyrkiä muodostamaan säästämällä metsäalueiden reunamien sekä jokien ja pienvesien reunuspuustoa yhtenäisinä nauhoina. Kuvassa 10 esitetyt ekologiset käytävät
18 FCG Finnish Consulting Group Oy Kokemäen kaupunki 16 (17) suositellaan säilytettäväksi siten, että metsäalueilla käytävien alueilla säilyy rakentamaton puustoinen vyöhyke, ja rakennetuissa ympäristöissä sekä Kokemäenjoen ja pienvesien varsilla käytävien alueilla säilytetään puustoisuutta ja pensastoa. Taulukossa 1 on annettu suositukset luonnon arvokohteiden huomioon ottamisessa maankäytön suunnittelussa. Taulukko 1. Maankäyttösuositukset kohteittain Kohde 1. Kivimäen - Orjapaadentien liitooravaesiintymä ja Uhrilähteen metsä Maankäyttösuositus Suositellaan säilytettäväksi rakentamattomana ja mahdollisimman luonnontilaisena. Ekologisiin yhteyksiin kiinnitettävä huomiota. 2. Orjapaaden kallio Suositellaan säilytettäväksi rakentamattomana. Kohteen aktiivinen hoito varjostavan puuston poistolla ja säännöllisellä niitolla on suositeltavaa. 3. Pälpälän kalliokedot Suositellaan säilytettäväksi rakentamattomana. Kohteen aktiivinen hoito varjostavan puuston poistolla ja säännöllisellä niitolla on suositeltavaa. 4. Pispan kalliokedot Suositellaan säilytettäväksi rakentamattomana. Kohteen aktiivinen hoito varjostavan puuston poistolla ja säännöllisellä niitolla on suositeltavaa. 5. Mäki-Ketalan perinnemaisema 6. Haapalan vanha metsä 7. Tauluvuorenmäen jyrkänne Suositellaan nykyistä rakennuskantaa säilyttävää ja maataloustoimintaa tukevaa maankäyttöä. Nykyinen puusto on suositeltava säilyttää ja laidunnuksen jatkuminen on suositeltavaa. Suositellaan säilytettäväksi mahdollisuuksien mukaan rakentamattomana ja mahdollisimman luonnontilaisena. Suositellaan säilytettäväksi rakentamattomana mahdollisuuksien mukaan ja mahdollisimman luonnontilaisena. 8. Pieni avosuo Suositellaan säilytettäväksi rakentamattomana mahdollisuuksien mukaan ja mahdollisimman luonnontilaisena. 9. Harvinaisia kasveja Suositellaan säilytettäväksi rakentamattomana mahdollisuuksien mukaan. 10. Uhanalaisten lajien esiintymät Suositellaan säilytettäväksi rakentamattomana ja mahdollisimman luonnontilaisena. FCG Finnish Consulting Group Oy Hyväksynyt: Helena Ylinen Suunnittelupäällikkö, arkkitehti (SAFA) Laatinut: Marja Nuottajärvi projektipäällikkö, FM biologi Vesa Salonen luontokartoittaja
19 FCG Finnish Consulting Group Oy Kokemäen kaupunki 17 (17) Lähteet Etelä-Suomen ja Pohjanmaan metsien suojelun tarve -työryhmän mietintö Metsien suojelun tarve Etelä-Suomessa ja Pohjanmaalla. Suomen ympäristökeskus, Suomen ympäristö 437, Luonto ja luonnonvarat. Oy Edita Ab, Helsinki, 284 s. Geologian tutkimuskeskus: maa- ja kallioperään liittyvät digitaaliset karttaaineistot, Luettu Hanski,I. K. 2003: Voimalinjojen rakentamisen vaikutukset liito-oravan (Pteromys volans) esiintymiseen ja suotuisaan suojelutasoon. Lausunto Hämet-Ahti, L., Suominen, J., Ulvinen, T. & Uotila, P. (toim.) 1998: Retkeilykasvio. Luonnontieteellinen keskusmuseo, Kasvimuseo, Helsinki, 656 s. Jutila, H., Pykälä, J. & Lehtomaa, L. 1996: Satakunnan perinnemaisemat. Alueelliset ympäristöjulkaisut 14. Suomen ympäristökeskus. 198 s. Koivunen Sari, Nukki Heli & Salokangas Susanna 2006: Satakunnan vesistöt Käyttö ja kunnostustarpeet Pyhäjärviseudun Kehittämisyhdistys ry, 130 s. Lounaispaikka paikkatietoportaali, luettu Oiva-ympäristö- ja paikkatietopalvelu asiantuntijoille, Luettu Rassi, P., Hyvärinen, E., Juslén A. & Mannerkoski I. (toim.) 2010: Suomen lajien uhanalaisuus Punainen kirja Erillisjulkaisu. s Ympäristöministeriö ja Suomen ympäristökeskus. Raunio, A., Schulman, A. & Kontula, T. (toim.) 2008: Suomen luontotyyppien uhanalaisuus. Suomen ympäristökeskus, Helsinki. Suomen ympäristö 8/2008. Osat 1 ja s. Selonen, V., Hanski, I. K. & Stevens, P. C. 2001: Space use of the Siberian flying squirrel Pteromys volans in fragmented forest landscapes. Ecography 24: Selonen, V. & Hanski, I. K. 2003: Movements of the flying squirrel Pteromys volans in corridors and in matrix habitat. Ecography 26: Sierla, L., Lammi, E., Mannila, J & Nironen, M. 2004: Direktiivilajien huomioon ottaminen suunnittelussa. Suomen ympäristö 742, Ympäristöministeriö, Helsinki. Söderman, T. 2003: Luontoselvitykset ja luontovaikutusten arviointi kaavoituksessa, YVA-menettelyssä ja Natura-arvioinnissa. Ympäristöopas 109, Suomen ympäristökeskus, Helsinki.
20 Sinkkaala Kakkulaistenmäki Varsamäki Sulli Mankonen Yli-Potila 3 Kessu 10 Vuorio Poti Tuominen Kukola 40 2 Hyyti Ruoppalahti Harolanluoto 41.5 a Orjapaadenkalliot oj on 247 ia pp Le Uhrilähde Kivimäki Haronjärvi Finnish Consulting Group Oy korjattu Rapakkola Lumiaro 10 1 Mäki-Hyörä Kolsi 10 Kuusinen Pispa Rätesuo Kivesmäki Ala-Pälpälä 3 Karimaa Ulkomuseo Niemi Arohaka Luonnonsuojelullisesti arvokas alue tai kohde. 4 9 Nirhala Osayleiskaava-alueen rajaus luonnosvaiheessa, alue on kuvattu kartassa vain siltä osalta, jolle sijoittuu luonnon arvoalueita ja -kohteita. Rusko Villiö Pälpälä ( ) Mäki-Köönikkä S.talo Linteri Kylä-Kupi Vuoltee Vanh.k. Murtesuo Kylä-Köönikkä Pappila Uhrilähteen metsä Riste Paistila 2 Orjapaaden kallio M- Mäki-Linteri Köönikänmäki Pusso 1 Kivimäen -Orjapaadentien liito-oravaesiintymä ja Paloas. Pikkuryssä Näpi Kartan kohteet Koulu 3 kemäenkartano Yli-Anttila Osayleiskaava-alueen rajaus ehdotusvaiheessa, alue on kuvattu kartassa vain siltä osalta, jolle sijoittuu luonnon arvoalueita ja -kohteita. Yli-Pälpälä Pirkkinäinen Kuoppala Isoluoto 1:20000 Opisto 47) Härkälä Putajanhaara Suo-Mölkkäri 10 Voimala 1 Simula Mölkkäri Peltola Hassalanniemi Siskonmaa 755 Harola Pajasaari Orjapaasi Luontoselvitys Liite 1 Luonnonsuojelullisesti arvokkaat luontoalueet- ja kohteet Hurunkangas Linnanluoto 0 lh Hassala Koivu Tessu Oittinen Ojala Kokemäen keskustaajaman osayleiskaava Toekoski Sahanluoto Kokemäen kaupunki Viljavarasto 60 3 Pälpälän kalliokedot M 4 Pispan kalliokedot M Mäki-Ketalan perinnemaisema Kylmätojat Puhdistamo Ylivuoltee Haanoja Limppukallio 1110 Tulkkila Terv.k KOKEMÄKI Uimar. R Penttilänniemi Kirkko 5 35 KOKEMÄKI Siltala Suontausta Ossa S.talo 10 Uhanalaisen lajin esiintymä Nappari Kuppikalliot Mäki-Ketala 718 Kylä-Horelli Rauh. 9 Harvinaisia kasveja Mäki-Horelli B Kuppikallio Paloas. Piitari 715 Virta Ruoppasuo Erkkilä Lauri Lammasmäki Haanmäki Ylistaro Hirvihaka Hakanen H aa no ja Krootila Sahamäki 4.5 Härkisuo Haapala 12 Vt Kalliola Rauhala Rajala Tauluvuorenmäki Mattila Sia Mäki-Vekara Peuranpää Pelto-Ketala Kotimäki a Kylä-Setälä Mäki-Mustala Marila Vaimala 35.7 noj Peuranen rua Levola tula Ranta Vuorio 9 Iso-Horelli So Pöysti Lammet Mattila Aalto-Setälä Tammisenmäki Toivola nn Louhi ila 8 Isopere njo Pöysti Kupparikallio Passi Haapala ki Ojalankallio Sonnila Kallinki Takunmäki Leivo Krapu Liinaharja 1 Hentti 247 tomaa Päivärinta Sonninkellari Kuittilo 40 Kairesuo Lähdeoja Koivumäki Kuusinainen Laukkala 7 Tauluvuorenmäen jyrkänne 8 Pieni avosuo Ala-Parma Teljä 2007 Malmi B Amp.rata Ojanperä Matomäki 04 Pyhän Henrikin kappeli B Vesit. Suokas 1590 Kierikka 754 Koulu Pyhänkorva 6 Haapalan vanha metsä Leikkimäki Vaimala Jokela
LAUKONSELÄN JA KARTANOALUEEN RANTA- ASEMAKAAVA
FCG Finnish Consulting Group Oy Vesilahden kunta LAUKONSELÄN JA KARTANOALUEEN RANTA- ASEMAKAAVA Luontoselvitys FCG Finnish Consulting Group Oy Vesilahden kunta I SISÄLLYSLUETTELO 1 Johdanto... 1 2 Selvitysalue...
FCG Finnish Consulting Group Oy NOORMARKUN - TOUKARIN OSAYLEISKAAVA Luontoselvitys FCG Finnish Consulting Group Oy Porin kaupunki I SISÄLLYSLUETTELO 1 Johdanto... 1 2 Selvitysalue... 1 3 Tutkimusmenetelmät...